b'\n_START_ARTICLE_\nGiancarlo Fisichella\n_START_SECTION_\nZa\xc4\x8detek dirkanja\n_START_PARAGRAPH_\nPodobno kot ve\xc4\x8dina aktualnih voznikov Formule 1, je tudi Fisichella za\xc4\x8del v kartingu. Leta 1992 je dirkal v italijanski Formuli 3, ki jo je leto pozneje kon\xc4\x8dal kot drugi, leta 1994 pa je v njej postal tudi prvak. Nato je zapustil dirkanje z odprtimi kolesi in se preselil v mednarodno prvenstvo turnih avtomobilov, kjer je dirkal z Alfo Romeo.\n_START_SECTION_\nZa\xc4\x8detek v Formuli 1\n_START_PARAGRAPH_\nV sezoni 1996 je prestopil v Formulo 1, natan\xc4\x8dneje v ekipo Minardi, vendar pa je zanjo odpeljal le polovico sezone, kajti ekipa je potreboval denar za pre\xc5\xbeivetje, zato si je Fisichellov sede\xc5\xbe kupil bogati Italijan Giovanni Lavaggi.\n_START_SECTION_\nJordan (1997)\n_START_PARAGRAPH_\nNato pa je Fisichella, ki so ga mnogi primerjali s Prostom, Senno ter Stewartom, dobil ponudbo ekipe Jordan za sezono 1997. Njegov mo\xc5\xa1tveni kolega je bil takrat aktualni prvak Formule Nippon Ralf Schumacher. Kljub temu, da se dirka\xc4\x8da na stezi nista preve\xc4\x8d marala (zapravila sta kar nekaj mo\xc5\xbenosti za dobre uvrstitve) je Giancarlo sezono odpeljal zelo solidno. Tretji je bil v Montrealu, drugi v Spaju, bil pa je tudi zelo blizu zmage v Hockenheimu, vendar mu je nekaj krogov pred koncem dirke odpovedal Peugeotov motor.\n_START_SECTION_\nBenetton (1998-2001)\n_START_PARAGRAPH_\nPo uspe\xc5\xa1ni sezoni pri Jordanu, je Fisichella dobival \xc5\xa1tevilne ponudbe dobrih mo\xc5\xa1tev, vendar se je odlo\xc4\x8dil za Benetton, kjer je zopet dokazal svoj talent - bil je drugi v Monaku in Montrealu in osvojil je najbolj\xc5\xa1i \xc5\xa1tartni polo\xc5\xbeaj na Veliki nagradi Avstrije. Slede\xc4\x8di sezoni sta bili njegovi prilo\xc5\xbenosti za osvojitev prve zmage, vendar Benetton ni sestavil dovolj konkuren\xc4\x8dnega dirkalnika. Skupaj z mo\xc5\xa1tvenim kolegom Alexandrom Wurzom sta pri\xc5\xa1la le do stopni\xc4\x8dk, vi\xc5\xa1je pa ni \xc5\xa1lo._NEWLINE_Nato je v sezoni 2001 francoski Renault kupil ve\xc4\x8dinski dele\xc5\xbe mo\xc5\xa1tva, Fisichella pa je dobil novega mo\xc5\xa1tvenega kolega Jensna Buttna. Renaultovi motorji tega leta niso bili konkuren\xc4\x8dni (dirka\xc4\x8da sta se uvr\xc5\xa1\xc4\x8dala v predzadnjo in zadnjo \xc5\xa1tartno vrsto), \xc5\xa1ele v drugem delu sezone je glavnemu in\xc5\xbeenirju Miku Gascoynu uspelo sestaviti soliden dirkalnik. Oba dirka\xc4\x8da sta kon\xc4\x8dala v to\xc4\x8dkah na dirki v Hockenheimu, Fisichella pa je bil v Spaju kar tretji. Po koncu sezone je moral sede\xc5\xbe pustiti svojemu rojaku Jarnu Trulliju, sam pa se je preselil nazaj k Jordanu.\n_START_SECTION_\nJordan (2002-2003)\n_START_PARAGRAPH_\nSledila sta 2 sezoni \xc5\xbeivotarjenja pri Jordanu. V sezoni 2002 je zbral vsega 7 to\xc4\x8dk, mo\xc5\xa1tvo pa je po koncu sezone zgubilo Hondine motorje, vzelo pa je nekonkuren\xc4\x8dne Fordove. Nato je pri\xc5\xa1la dirka v Interlagosu, ki je potekala v sila de\xc5\xbeevnih razmerah. Fiscihella je takti\xc4\x8dno dobro peljal dirko, v 56. krogu je pri\xc5\xa1el v vodstvo. Nato pa se je zgodila nesre\xc4\x8da Fernanda Alonsa in Marka Webbra in dirka je bila prekinjena. Najprej se je Fisichella veselil svoje prve zmage, vendar so zmago kmalu po koncu pripisali Kimiju Raikkonenu. Pojavila se je \xc5\xa1pekulacija, \xc4\x8de je Raikkonen sploh zmagovalec, saj v primeru prekinjene dirke velja vrstni red dva kroga pred prekinitvijo. Namre\xc4\x8d ugotovljeno je bilo, da je Fisichella za\xc4\x8del svoj 56. krog le malo pred prekinitvijo, tako da so mu komisarji naknadno priznali zmago. V isti sezoni je bil \xc5\xa1e enkrat sedmi.\n_START_SECTION_\nSauber (2004)\n_START_PARAGRAPH_\nNjegova najve\xc4\x8dja \xc5\xbeelja je bila voziti za Ferrari. V sezoni 2004 se mu je \xc5\xbeelja deloma uresni\xc4\x8dila, saj je ekipa Sauber uporabljala prav njihove motorje. Vozil je zelo konstantno, Sauberju pa je privozil tudi najve\xc4\x8d dose\xc5\xbeenih to\xc4\x8dk v sezoni.\n_START_SECTION_\nRenault (2005-2007)\n_START_PARAGRAPH_\nNato ga je k Renaultu privabil Flavio Briatore, s katerim je \xc5\xbee sodeloval pri Benettonu, ter ga dal ob boku Fernanda Alonsa. \xc5\xbde na prvi dirki sezone v Melbournu je dosegel svojo drugo zmago v karieri. V nadaljevanju sezone so ga izdajale okvare motorja in lastne napake. Kljub temu je v prvenstvu osvojil 5.mesto z 58 to\xc4\x8dkami._NEWLINE_Podobno je za\xc4\x8del tudi sezono 2006. Zmagal je na malezijski dirki. Vendar sezona je bila le nekoliko bolj\xc5\xa1a, na 16 dirkah je dobil to\xc4\x8dke, sezono je kon\xc4\x8dal kot \xc4\x8detrti z 72 to\xc4\x8dkami, toda zopet dale\xc4\x8d na sovoznikom Alonsom, ki je ubranil naslov prvaka._NEWLINE_Po odhodu Fernanda Alonsa po sezoni 2006 k McLarnu, je za sezono 2007 postal prvi dirka\xc4\x8d mo\xc5\xa1tva, v ekipi pa je dirkal skupaj z debitantom Heikkijem Kovalainenom. Toda po dobrem za\xc4\x8detku, ga je Kovalainenom kar zasen\xc4\x8dil, saj je Fisichella v drugem delu sezone dosegel le eno uvrstitev med dobitnike to\xc4\x8dk. Skupno je dosegel osmo mesto v prvenstvu z enaindvajsetimi to\xc4\x8dkami._NEWLINE_Z zaro\xc4\x8denko Luno ima h\xc4\x8di Carlotto in sina Christopherja.'